Diari Oficial de la Generalitat Valenciana


Sumari del DOGV 2522, del 05-06-1995 (1995/834960)

ACORD de 16 de maig de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Daimús.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2522

Data del DOGV
:   05-06-1995

Secció del DOGV
:   ALTRES DISPOSICIONS

Número del document
:   1995/834960


Data del document
:   16-05-1995

Organisme emissor
:   Conselleria d'Administració Pública

Tipus de document
:   Acord

ACORD de 16 de maig de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Daimús.   
El Govern Valencià, en la reunió del dia 16 de maig de 1995, adoptà l'acord següent:  
L'Ajuntament de Daimús, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'accés al poliesportiu PPOS/94.  
Aquesta declaració d'urgent ocupació es justifica en que l'esmentada obra està inclosa en el Pla Provincial d'obres i serveis per a l'exercici 1994, i per tant una major demora en la seua execució pot suposar la pèrdua de la subvenció corresponent.  
Sotmès l'expedient a informació pública l'afectat no hi va presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de  
Daimús per a l'execució del projecte d'accés al poliesportiu PPOS/94.  
Llista de béns afectats:  
Finca núm. 1  
Descripció: terreny cultivat de tarongers.  
Superfície: 420 m2.  
Instal·lacions i elements indemnitzables: arbres.  
Propietari: José Planes Planes.  
Domicili: carrer de Sant Josep, 2, Daimús (València).  
Limita: al nord, zona urbana; al sud, Manuel Hernández Plans; a l'est: germans Joaquín Escrivá Miralles; i a l'oest, germans Alfredo Planes Ribes.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Daimús les al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord que posa fi a la via administrativa, procedeix interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això, sense perjudici que les persones interessades interposen qualsevol altre recurs que consideren oportú.  
València, 16 de maig de 1995  
El conseller secretari del Govern Valencià,  
LUIS BERENGUER FUSTER